Tre år for Cancellara i Trek
Sveitseren bekreftet framtidsplanene mandag kveld. Lagets nåværende hovedsponsor, Radioshack, trekker seg fra sykkelsporten etter sesongen, men erstattes av den amerikanske sykkelprodusenten. - Det er på tide å si hvor jeg skal være. I 2014 er jeg en del av Trek-laget. Jeg synes prosjektet ser veldig spennende ut, opplyste Cancellara på sin Twitter-konto. Cancellara står over årets Tour de France. Han sykler i stedet Østerrike rundt, der også Thor Hushovd deltar. Sveitseren ble OL-mester på tempo i 2008.
Tempospesialisten Fabian Cancellara (32) har inngått en treårsavtale med sykkellaget Trek fra neste sesong.